b'\n_START_ARTICLE_\nRakovice\n_START_SECTION_\nSestava telesa\n_START_PARAGRAPH_\nNjihovo oprsje je \xc5\xa1ir\xc5\xa1e kot je dolgo, zato hodijo postrani. Njihov zadek je zelo zmanj\xc5\xa1an in zadkove no\xc5\xbeice so le pri najprimitivnej\xc5\xa1ih vrstah. Izjema so samice, kjer te no\xc5\xbeice sodelujejo pri valjenju jaj\xc4\x8dec. Oklep je \xc4\x8drnkasto zelene barve kle\xc5\xa1\xc4\x8de pa so na koncu svetlej\xc5\xa1e. Oklep se deli na jasno lo\xc4\x8dene dele; na prednjem so 3 trikotni zobje in pecljate o\xc4\x8di._NEWLINE_Ker rakovice \xc5\xbeivijo na kopnem in v vodi, dihajo skozi \xc5\xa1krge.\n_START_SECTION_\n\xc5\xbdivljenjski prostor\n_START_PARAGRAPH_\nRakovice \xc5\xbeivijo v morju in v celinskih vodah. \xc5\xbdivijo predvsem na morskem dnu, ob bregovih lahko zahajajo tudi na kopno. Nekatere rakovice dobro prena\xc5\xa1a onesna\xc5\xbeeno vodo, zato \xc5\xbeivijo tudi v pristani\xc5\xa1\xc4\x8dih.\n_START_SECTION_\nPrehranjevanje\n_START_PARAGRAPH_\nRakovice se prehranjujejo z drobnimi enoceli\xc4\x8dnimi, planktonskimi algami t. i.\xc2\xa0\xc2\xbbkrili\xc2\xab, prehranjujejo se pa tudi z majhnimi ribami in rakci.\n_START_SECTION_\nObna\xc5\xa1anje\n_START_PARAGRAPH_\nRakovica je zelo bojevita, zato v\xc4\x8dasih napade povsem brez razloga \xc5\xa1ibkej\xc5\xa1e, ki jih preseneti med levitvijo. Ob najmanj\xc5\xa1i nevarnosti se skrije v oklep in nato napade. Velikokrat se dvobojuje, med dvobojom pa dr\xc5\xbei kle\xc5\xa1\xc4\x8de ves \xc4\x8das odprte in dvignjene.\n_START_SECTION_\nRazmno\xc5\xbeevanje\n_START_PARAGRAPH_\nRakovica ima zunanjo oploditev. Semenca samci s preoblikovanim prvim parom zadkovih no\xc5\xbeic bodisi odlo\xc5\xbeijo na prsni del sami\xc4\x8dinega oklepa, bodisi imajo le-te posebno strukturo za prevzem (spermateko) na tistem mestu. Parijo se kmalu po levitvi samic; spola se najdeta s pomo\xc4\x8djo feromonov, pred samim parjenjem pa je pogost tudi ritual dvorjenja, ki lahko vklju\xc4\x8duje vidne (zna\xc4\x8dilno mahanje s tipalnicami in kle\xc5\xa1\xc4\x8dami, premikanje telesa ipd.) in zvo\xc4\x8dne signale (npr. praskanje ali potrkovanje po podlagi). Kmalu po parjenju samice izle\xc5\xbeejo jaj\xc4\x8deca, ki se takrat tudi oplodijo.'